Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere! Mina olen Glory Backman
ja ma olen Turus Kristliku Ülistuskeskuse pastor.
Rajasime selle keskuse alles selle aasta alguses.
Tere tulemast vaatama "Gloryline" saadet,
kus tahan käsitleda pisut erinevate viiruste ja katkude teemat,
millega maailm on viimastel aastatel ikka ja jälle silmitsi seisnud.
See oli 2005. aastal,
kui Ameerikas möllas ülivõimas orkaan Katrina.
Selle tulemusena suri USA's rohkem inimesi,
kui ühegi teise loodusõnnetuse raames
kogu USA ajaloos.
Ka majanduslik laastatus oli ääretult suur.
Kõige üles ehitamine läks väga kalliks maksma.
See leidis siis aset 2005. aastal.
Kuid taolisi pöördelisi hetki sünnib üha enam ja enam.
Nii laavade pursked, maavärinad, tsunamid,
paduvihmad ja tulvaveed.
Kõiki selliseid asju, mis näitavad,
et planeedil Maal toimub palju raputavaid asju,
mis toovad kaasa ahastust.
Lisaks sellele oleme nüüd seisnud silmitsi koroonaviirusega,
mis on toonud kaasa rohkelt surmasid, meeleheidet ja haigestumisi
ja inimesed on pidanud "varjuma" oma kodudesse.
Tahan lugeda teile ette Anne Grahami -
igavikku lahkunud Billy Grahami tütre intervjuu ühes telesaates
ajast, mil orkaan Katrina oli tõsiselt kahjustanud USA'd.
Saatejuht küsis ta käest:
"Kuidas Jumal sai lasta millelgi sellisel sündida?"
Anne Graham andis sellele väga sügava ja põhimõttelise vastuse:
"Usun, et Jumal on vägagi kurb selle kõige üle nagu meiegi.
Kuid me oleme aastaid hoidnud Jumala eemal oma koolidest,
riigi juhtimisest ja elust tervikuna.
Nii on Ta ka härrasmehe kombel taandunud viisakalt.
Kuidas me siis saakski oodata Jumala õnnistusi ja kaitset,
kui ise nõuame, et Ta jätaks meid rahule
ja laseks meil olla.
Viimaste aegade sündmused nagu terroriaktid, koolitulistamised jne
said minu meelest alguse
Madalyn Murray O'Hair'i nõudest lõpetada palvused me koolides,
millega olime ka nõus."
Madalyn Murray O'Hair'i saatus oli vägagi kahetsusväärne -
ta mõrvati ja ta surnukeha leiti alles aastaid hiljem.
"Peale teda tegi keegi teine ettepaneku
kõrvaldada koolidest piibliõpe.
Ja kuigi Piiblis on öeldud, et me ei tohi tappa ega varastada
ja me peaks armastama ligimest nagu iseennast,
olime me piibliõppe kõrvaldamisegagi nõus.
Dr. Benjamin Spoke ütles,
et lapsi ei tohi halva käitumise korral tutistada ega karistada,
sest nende alles arenev isiksus võib sellest haavata saada
ja me võime kahjustada nende enesehinnangut.
Dr. Spoke'i poeg sooritas mingi aeg hiljem enesetapu.
Ütleme, et asjatundja ju teab, millest räägib
ja nii ütlesime sellelegi lähenemisele "jah".
"Jah" ka näiteks evolutsioonile.
Täna aga küsime endalt, miks me lapsed pole tähelepanelikud,
miks nad ei tee vahet heal ja kurjal
ja miks neil pole probleemi tappa võõraid, oma klassikaaslasi
või ka iseennast?
Kui mõelda sellele pisut kauem ja sügavamalt,
peame siiski tõdema,
et me lähtekohaks on elu kompass ehk Jumala Sõna.
Usun, et vastab tõele, et mida külvame, seda ka lõikame.
On lausa imekspandav,
kui kergesti inimesed tõrjuvad Jumalat
ja imestavad siis,
kuidas maailmas otsekui põrgu lahti on?
Imekspandav on seegi, kuidas usume kõike lehtedes kirjutatavat,
seades samas kahtluse alla kõik selle, mida Piibel ütleb.
Võid E-maili teel saata sõnumeid ja nalju
ning need levivad kui kulutuli.
Kui aga saadad sõnumeid Jeesusest Kristusest -
kogu inimkonna Päästjast,
mõtlevad paljud enne järele, kas ja kellele seda edastada.
Jumalast rääkides
kasutatakse avalikkuse ees eriti julma ja tahumatut keelt.
Näiteks koolides ja tööpaikades."
Väga targad vastused Anne Graham Lotz'i poolt
sellele saatejuhile.
Sest nii see ongi -
Jumal on vägagi kurb nende pandeemiate tõttu
ja kõige tõttu, mis Maad ning inimkonda on tabanud.
Need asjad pole mitte Jumalast.
Kõik need ohtlikud viirused, bakterid ja haigused
on tingitud kunagisest pattu langemisest.
Sest tänu Aadama ja Eeva sõnakuulmatusele
kaotasid nad vaimse ühenduse Jumalaga
ehk nad surid oma vaimus.
Jumal oli neil keelanud süüa sellest puust -
hea ja kurja tundmise puust,
sest seda tehes pidi tabama neid surm,
mis ka juhtus.
Nad surid oma vaimu poolest
ja kogu inimkond omistas saatana loomuse.
Kurb, kuid tõsi.
Tõde pole alati mitte meeldiv, kuid tõde on siiski tõde.
Inimeste järgmises põlvkonnas tulid tapmine ja valetamine mängu
ning sealt alates
on inimkond üha enam ja enam kaugenenud Jumalast.
Tahaksin siinkohal lugeda ette ka ühe palve,
mis on tõlgitud soome keelde
ja mida paluti Kansases, USA's.
"Aitäh president Trump!"
See huvitav palve tõusis esile Kansases, USA's
nende senati avaüritusel.
Tundub, et see palve ajab tänaseni osa inimesi marru.
Kui ps. Joel Wright'il paluti avada Kansase senati uus istung,
ootasid kõik tavapärast istungi avakõnet,
kuuldes samas hoopis midagi muud.
"Taevane Isa, me tuleme Su ette, paludes Su käest andeks
ning otsides Sinu juhatust ja juhtnööre.
Teame, et Su Sõna ütleb:
"Häda neile, kes nimetavad halba heaks!",
kuid just seda me olemegi teinud.
Oleme kaotanud vaimse tasakaalu
ja pööranud oma põhiväärtused pahupidi.
Oleme naeruvääristanud Su Sõna, mis on absoluutne tõde
ja tunnistanud mitmeid jumalaid.
Oleme teeninud teisi jumalaid, nimetades seda multikultuursuseks.
Oleme toetanud perverssusi
ja nimetanud seda alternatiivseks eluviisiks.
Oleme röövinud vaeseid ja nimetanud seda saatuse käeks.
Oleme ülistanud laiskust ja nimetanud seda heaoluks.
Oleme tapnud oma süütuid lapsi ja nimetanud seda valikuvabaduseks.
Oleme lasknud maha abordi tegijaid ja nimetanud seda seaduslikuks.
Oleme eiranud laste distsiplineerimist
ja nimetanud seda terve enesehinnangu üles ehitamiseks
Oleme väärkasutanud võimu ja nimetanud seda poliitikaks.
Oleme kasutanud avalikku vara
ja nimetanud seda vältimatuteks väljaminekuteks.
Oleme leppinud korruptsiooniga
ja nimetanud seda loomulikuks eesõiguseks.
Oleme himustanud ligimese vara ja nimetanud seda auahnuseks.
Oleme saastanud oma õhustikku häbiväärse pornoga
ja nimetanud seda väljendusvabaduseks.
Oleme pilganud oma esivanemate aegu kestnud väärtushinnanguid,
nimetades seda meiepoolseks valgustatuseks.
Jumal, uuri meid ja katsu läbi me südamed.
Puhasta meid kõigist me pattudest ja päästa meid! Aamen."
Senati reaktsioon sellele palvele oli kohene.
Suur hulk senati liikmeid
kõndis palve ajal protesti märgiks saalist välja.
Kuue nädala jooksul peale seda
helistati ps. Wrighti kogudusse, kus ta pastoriks oli, üle 5000 korra,
millest vaid 47 kõnet olid negatiivsed.
Kogudusele on esitatud soove saada koopiat sellest palvest
nii Indiast, Aafrikast kui Koreast.
Paluda sellist palvet koos me juhtidega
on ülimalt oluline.
Taoline sõnum me meediaväljaannetes
on ülimalt oluline.
Me peame hoidma Jumala Sõna au sees.
Tahaksin veel lõpetuseks lugeda Psalmi 91 esimese osa.
"Kes Kõigekõrgema kaitse all elab ja alati Kõigeväelise varju all viibib,
see ütleb Issandale:
Sina oled mu varjupaik ja mu kindel mäelinnus,
mu Jumal, kelle peale ma loodan!”
Sest tema kisub su välja linnupüüdja paelust,
hukkava katku käest.
Oma tiivasulgedega kaitseb ta sind ja tema tiibade all sa leiad varju;
tema tõde on kilp ja kaitsevall.
Ei sa siis karda öö hirmu ega noolt, mis päeval lendab,
ei katku, mis rändab pilkases pimedas,
ega tõbe, mis laastab lõunaajal."
Me näeme siin Jumala kaitset Kristuses.
Maa peal pole turvalisemat paika, kui olla Kristuses.
Tema on meie turvapaik.
Meie Issand, Lunastaja ja Päästja.
Kui sa ei tunne veel Jeesust, aga tahaksid Ta vastu võtta -
kui usud Temasse ja tahad avada Talle oma südame,
siis palu kohe häälega järgnev palve koos minuga, öeldes:
Issand Jeesus Kristus,
tule elama mu südamesse.
Andesta mulle mu patud
ja täida mind oma Püha Vaimuga.
Jeesus, ole mu hingekarjane.
Tahan tunda end turvalisena Sinus, aamen."
Kui palusid seda palvet, võta ühendust TV7'ga
ja anna neile teada oma usklikuks saamisest.
Aitäh, et vaatasid meid täna!
Ole õnnistatud ja Jumal sinuga!
Kõike head!
Tahan julgustada sind toetama TV7 tööd ja tegevust
ja tänada sind, kui oled seda juba tegemas.
Võid helistada 900 1770 (hind 10 eur)
või teha pangaülekande, leides me andmed www.tv7.ee
Aitäh sulle ja kõike head!
Tõlge: Anne-Ly Raukas